Žemytė

Žemytė – kaimas vakarinėje Skuodo rajono savivaldybės dalyje, prie kelio , 2 km į pietus nuo Lenkimų. Seniūnaitijos centras. Veikia malūnas, kapinės.

 Geografija 

Kaimo žemės plyti į vakarus nuo Margininkų miško. Ribojasi su Pakalniškių, Palegijos ir Juodeikių kaimais. Nuo Lenkimų jį skiria Kuksinės miškas. Kaimo rytiniu pakraščiu teka Plaušmirkio upelis (Šventosios kairysis intakas).

 Istorija 

Kaimas pirmą kartą paminėtas 1568 m.Lietuvos valstybės istorijos archyvas. – F. 1292, ap. 1, b. 170 Kartu su Margininkais sudarė vieną Ldk Žygimanto Augusto Telšių valsčiaus teritorinį žemės vienetą, kuris pietuose ribojosi su Juodeikiais, šiaurėje – Lenkimais, rytuose – Veriškių miško apyrube. XVII–XVIII a. priklausė Užvenčio seniūnų Vainų Salantų dvarui.

Vietovardis rašomas , , , , .

1750 m. buvo 12 kiemų,Kazys Misius. Iš Salantų bažnyčios ir parapijos istorijos. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 70 (Žemiliai) 1846 m. – 13 dūmų,Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 185 (Żemity) 1923 m. – 28 ūkiai.Lietuvos apgyventos vietos. – Kaunas, 1925. – P. 121

XIX a. Žemytė, Juodeikiai, Margininkai, Ledžiai ir Žalgiriai sudarė Margininkų seniūniją, kuri priklausė Mosėdžio valsčiui.Списокъ мировыхъ участковъ и волостей Ковенской губерніи: Составленъ в 1870 году. – C. 85

XVII a. tinkinčiųjų dvasiniu gyvenimu rūpinosi Salantų, nuo XVII a. pab. – Skuodo, nuo 1844 m. – Lenkimų parapijos kunigai.

1944–1951 m. apylinkės miškuose veikė Kardo rinktinės partizanai.

1947–1965 m. kaimas buvo Žemytės kolūkio centrinė gyvenvietė ir gamybinis centras.

 Gyventojai 

 Kultūros paveldas 
 Žemytės senovės gyvenvietė (IX–XIII a.).
 Žemytės kapinynas (IX–XIII a.).
 Žemytės kapinės (XVI–XX a.).
 Koplytėlė su Marijos Maloningosios skulptūra (XIX a. pab. – XX a. I p.).Kultūros vertybių registras: Koplytėlė su Marijos Maloningosio skulptūra, Skuodo r. sav., Žemytės k. (Lenkimų sen.)
 Koplytėlė su Marijos Maloningosios, 2 angeliukų, Šv. Juozapo skulptūromis (XIX a. pab. – XX a. I p.).Kultūros vertybių registras: Koplytėlė su Marijos Maloningosio, 2 angeliukų, Šv. Juozapo skulptūromis, Skuodo r. sav., Žemytės k. (Lenkimų sen.)
 Žemytės paminklas partizanams (2000 m.).

 Literatūra 
 Leonas Rimeikis. Klajūnas: Gyvenimo svarbiausi įvykiai. – Mažeikiai, 2013

 Šaltiniai 

 Nuorodos 
 Žemytė: Skuodo krašto enciklopedija

Kategorija:Skuodo rajono savivaldybės gyvenvietės